થોડા દિવસ કોલેજમાં અવંતિકા અને રોહન વચ્ચે સામાન્ય સ્મિત અને થોડા શબ્દોની જ આપ લે થતી હતી, પણ રોહન અને વરુણ ધીમે ધીમે ઘાઢ મિત્રો બની રહ્યા હતા,  વરુણનો જન્મ દિવસ આવી રહ્યો હતો, વરુણે રોહનને પાર્ટી માટે આમંત્રિત કર્યો, રોહને થોડી આનાકાની કરી પણ વરુણે તેને આવવા માટે માનવી લીધો, કોલેજમાં બીજા કોઈને ખાસને આમંત્રિત કરવામાં આવ્યા નહોતા, રવિવારનો જ દિવસ હતો, સાંજે સી. જી. રોડ ઉપર આવેલા વરુણના ઘરે રોહન પહોચ્યો, પોતાના આલીશાન ઘરની બહારના બગીચામાં પાર્ટીનું આયોજન કરવામાં આવ્યું હતું, રંગબેરંગી લાઈટીંગથી વુર્ક્ષોને શણગારવામાં આવ્યા હતા, ઓરકેસ્ટ્રા વાળા સુમધુર સંગીતની સાથે ગીતો ગઈ રહ્યા હતા.